ئاژانسا خانی: دهوك
دهزگههێ فهرمی یێ وهلاتێ ئیرانێ كوشتنا چهندین پاسدارێن ئیرانی راگههاند، كو ژ ئالیێ چهندین چهكداران ل پارێزگهها سیستان ل دهڤهرا بلۆسشتان باشورێ ئیرانێ.
ئهڤ چهنده هات پشتی كو سوپایێ پاسداران د بهیانامهكێ دا پشت راستكر" كو ئهڤ هێرشه ل دهڤهرا كورین یا سهر ب پارێزگهها سیستان هاتیه ئهنجامدان.
ههرد ڤی بواری دا، شارهزایهكێ سیاسهتا ئیرانێ دیار دكهت، ئهڤ هێرشه ژ ئهگهرێ زولم و زورداریا ئیرانێ دهێن.
هوشهنك تاجر شارهزا د بوراێ سیاسهتا ئیرانێ دا بۆ ئاژانسا خانی دیاركر" ئهڤ جوره هێرشه ژ ئهگهرێ وێ چهندێ دھین كو خهلكێ وان دهڤهران سونه مهزههبن و چهندین ساله حكومهتا ئیرانێ زۆلم و زورداریهك مهزن لێكریه، ژ ئالیێ خزمهتگوزاریان ڤه ژی چ بۆ نههاتیهكرن ژبهر وێ چهندی ڤان هێرشان ئهنجامدهن.
ئاماژه ب هندێ ژى كر" ل سالێن بوری و ههتا نها پاسدارێن ئیرانی چهندین كهس ژ خهلكێ ڤێ دهڤهرێ سێداره داینه ب توهمهتا خونیشاندان و نهرازیبونان و ههتا نها ژی ب دههان ماموستایێن زانكویێ و چالاكڤانێن وان دزینێ دانه.
دهێته زانین چهندین جاران وهلاـێ ئیرانێ ههردو وهلاتێن ئهفغانستان و پاكستان تومهتباركریه ب پشتهڤانیكرنا ڤان گرۆپان دژی وهلاتێ وان.